Black Flower Earrings vintage black glass flower bead hoop | Etsy
Flower hoop earrings comprised of vintage black glass flower beads that hang from oxidized sterling silver hoops or vintage white glass flower beads that hang from shiny sterling silver hoops. Hoops measure 3/4" or 19 mm.
Overall length: 1" or 3 cm
flower bead hoops Hof hoor hoe renosters in reservaat gestroop is | Netwerk24
Deur Alet Van Der Walt 30 Januarie 2020 16:58
Die eerste renosterkalf wat in die Sandveld-reservaat buite Hoopstad gebore is, Malanaka, was een van 14 renosters wat Jimmy Mashopane (35) na bewering geskiet het.
Mashopane is in Januarie 2019 net buite die reservaat in hegtenis geneem en word daarvan aangekla dat hy die renosters geskiet, hul horings gestroop en verkoop het.
Hy word ook van oortredings van die Vuurwapenwet aangekla.
Vlam Els, ’n senior natuurbewaarder, het Donderdag in die rondgaande hof in Virginia getuig dat dié koei, ook bekend as nommer 31, ’n besondere lang horing gehad het, vandaar haar naam Malanaka.
Malanaka is in die reservaat gebore kort nadat die eerste renosters in 1993 hier hervestig is.
Els het dieselfde tyd as jong natuurbewaarder daar begin werk.
“Dit was tragies toe ons haar dood kry,” het hy gesê.
Jy sien die renosters voor jou grootword.
Adv. Antoinette Ferreira, die aanklaer, het talle foto’s van die karkasse van renosters wat in 2018 in die reservaat afgemaai is, op ’n skerm aan die hof gewys.
Els het getuig dat die trap- en skopmerke op die grond by die renosters ’n aanduiding is dat hulle nog gelewe het en probeer opstaan het.
Ferreira het Els ook uitgevra oor die netjiese manier waarop die horings verwyder is.
“Wie ook al die snywerk gedoen het, weet wat hy doen, dit moes ’n baie skerp mes wees,” het hy getuig.
Die horings van die renosters wat in November en Desember 2018 gestroop is, is op ’n soortgelyke manier verwyder. Volgens ballistiese toetse is dieselfde jaggeweer ook gebruik.
Renosterstropers het sedert Junie 2018 onder renosters in die reservaat gemaai en ses renosters is net in Desember 2018 hier doodgeskiet.
Selfoon-inligting plaas Mashopane in dieselfde omgewing van die reservaat tydens die pleeg van die misdade.
“ ’n Mens is teleurgesteld in jouself wanneer dit gebeur en jy voel jy moes meer gedoen het,” het Els getuig.
“Jy sien die renosters voor jou grootword.”
Die reservaat het in ’n stadium sowat 40 renosters gehad.
Els het getuig renosters, wat een van die Groot Vyf is, is dit ook kwesbare diere.
“Ons doen baie moeite om stropery te bekamp en gebruik kameras, honde en hommeltuie.”
Die saak dien voor regter Philip Loubser en adv. Dawie Reyneke behartig Mashopane se verdediging.
Meer oor: Jimmy Mashopane | Hoopstad | Sandveld-Reservaat | Renosters | Stropers
Vermeende stroper in Virginia-hof oor 14 renosters
Stroop van renosters neem toe in Vrystaat